google/wiki40b huggingface dataset:
Ulsterský lojalizmus

Ulsterský lojalizmus je politická ideológia rozšírená hlavne medzi robotníckou triedou ulsterských protestantov v Severnom Írsku. Mnoho ulsterských protestantov je potomkami kolonistov z Veľkej Británie. Rovnako ako ulsterskí unionisti aj lojalisti podporujú zachovanie Severného Írska ako súčasť Spojeného kráľovstva a sú proti jednotnému Írsku. Ulsterský lojalizmus je označený ako druh etnického nacionalizmu a ako variácia britského nacionalizmu. Je silno prepojený s ulsterskými lojalistickými polovojenskými skupinami.
Ulsterský lojalizmus sa objavil na konci 19. storočia v reakcii na írske hnutie za nezávislosť. Hoci väčšina Írov boli katolíci, v provincii Ulster tvorili väčšinu protestanti. Lojalisti začínali ako hnutie sebaurčenia medzi ulsterských protestantov ktorí nechceli, aby sa stali súčasťou autonómie Írska. zatiaľ čo niektorí írski katolíci boli tiež unionisti, lojalisti inklinovali na zdôraznenie ulsterského protestantského dedičstva. Toto hnutie viedlo k rozdeleniu Írska v roku 1921. väčšina Írska získala nezávislosť, zatiaľ čo asi dve tretiny Ulsteru zostali územím Spojeného kráľovstva ako samosprávne územie tzv. Severné Írsko.
Od rozdelenia, väčšina lojalistov podporila zachovanie statusu Severného Írska ako súčasti Spojeného kráľovstva (t.j. unionizmus). Historicky pojmy "unionista" a lojalista" boli často zamieňané. Avšak oživenie lojalistických polovojenských skúpín v 60-tych rokoch začalo opäť rozoznávať tieto pojmy. Pojem "lojalista" sa v súčasnosti zvyčajne používa na unionistov z robotníckej triedy ktorý používajú alebo ticho podporujú polovojenské násilie na obranú únie s Veľkou Britániou. Lojalisti sú tiež opisovaní ako ľudia lojálni protestantskej britskej monarchií skôr než britskej vláde a inštitúciám. Garret Fitzgerald raz argumentoval že lojalisti sú lojálni predovšetkým Ulsteru skôr než únií. Niektorí lojalisti vyzývali k nezávislému ulsterskému protestantskému štátu, presvedčení, že sa nemôžu spoliehať na britskú vládu, aby zabránila írskemu zjednoteniu.
V Severnom Írsku existuje tradícia pochodov militantných lojalistických protestantských skupín. Každý rok sa 11. júla koná tzv. Jedenásta noc (Eleventh Night) kde sa pália vatry a 12. júla tzv. Dvanásta (The Twelfth) kedy sa konajú pochody silno spojené s lojalizmom.
Karbid

Iónové karbidy

Karbidy s iónovými väzbami tvorí uhlík s prvkami prvej, druhej a tretej skupiny periodickej tabuľky, s lantanoidmi a s hliníkom. V kryštálovej štruktúre týchto karbidov sa môžu nachádzať anióny C⁴⁻ (metanidy), C₂²⁻ (acetylidy) alebo C₃⁴⁻ (alylenidy). Karbidy tohto typu sa reakciou s vodou rozkladajú za vzniku príslušných uhľovodíkov: metanidy → metán, acetylidy → acetylén, alylenidy → alylén (pri niektorých zlúčeninách napr. LaC₂ vznikajú rozkladom aj iné uhľovodíky).  Najvýznamnejší člen tejto skupiny je acetylid vápenatý (CaC₂). Špeciálnym prípadom sú acetylidy 11. a 12. skupiny (meď, striebro, zlato, zinok, kadmium a ortuť), ktoré sa dajú pripraviť zavádzaním acetylénu do roztoku príslušného prvku, no ich štruktúra nie je iónová.

Kovalentné karbidy

Kovalentné (polymérne) karbidy tvorí uhlík s kremíkom a bórom. Polymérne karbidy sú nereaktívne, majú vysoké teploty topenia a sú veľmi tvrdé. S kremíkom tvorí zlúčeninu SiC (karbid kremičitý, karborundum, v prírode sa vzácne vyskytuje ako minerál v meteoritoch – moissanit), v prípade bóru je väčšia variabilita zlúčenín, najbežnejší je B₄C (karbid tetrabóru). Obe zlúčeniny, karbid kremičitý aj karbid tetrabóru, majú široké uplatnenie v priemysle (abrazíva, materiál pre brzdné doštičky a pod.).

Intersticiálne karbidy

Intersticiálne (alebo aj kovové) karbidy tvorí uhlík s prechodnými prvkami. Kryštálová mriežka týchto zlúčenín je podobná kovovej, alebo je to kubické, alebo hexagonálne najtesnejšie usporiadanie atómov príslušného kovu s tým, že uhlík obsadzuje medzery v tomto usporiadaní. Príslušné karbidy si poväčšine zachovávajú kovové vlastnosti (vodivosť, lesk), uhlík zvyšuje teplotu topenia a tvrdosť materiálu.
Osobitným prípadom sú karbidy prvkov, ktorých kovový polomer je menší ako 135 pm (skupina železa, mangán, chróm), kde je väčšia variabilita zlúčenín. Napr. železo vytvára karbidy približného zloženia Fe₃C, Fe₇C₃ a Fe₂C, z nich najznámejší je Fe₃C (cementit, zložka ocele). Tieto, takzvané prechodné karbidy (tvoria prechod medzi intersticiálnymi a iónovými karbidmi) sú viac reaktívne, často sú rozpustné v kyselinách, niekedy aj vo vode.
Faktová pravda

Faktová pravda je syntetická veta, ktorá vychádza zo skúsenosti a vyjadruje obsah (aj zákony) konkrétnych viet.
Angel (stanica metra)

História

Stanicu Angel otvorila v roku 1901 spoločnosť City & South London Railway ako severný terminus novej trate z Moorgate. Pôvodne bola postavená, spolu s ďalšími stanicami na trase, ako stanica so stredovým nástupným ostrovčekom a prístupom na nástupište pomocou výťahov. Toto usporiadanie sa ešte zachovalo na staniciach Clapham North a Clapham Common. Podobne ako inde, aj na stanici Angel boli používané výťahy spoločnosti Otis, avšak približne polovičnej veľkosti. Stanica trpela preťažením a preľudňovaním, čo spolu s nástupným ostrovčekom, predstavovalo výrazné bezpečnostné riziko. V roku 1992 bola stanica uzavretá a kompletne prestavaná.
Nový tunel bol vyrazený a bolo doňho umiestnené nové nástupište pre vlaky smerujúce na sever. Nástupište s vlakmi smerujúcimi na juh bolo prestavané, pričom skoro celý pôvodný tunel bol premenený na nové nástupište. Výťahy pôvodne ústili do staničnej budovy na rohu Torrens Street a City Road, táto budova bola však zatvorená a nový vetibul bol otvorený na rohu Islington High Street. Kvôli vzdialenosti nástupišť a ich hĺbke boli vybudované na stanici nové eskalátory, ktoré patria medzi jedny z najdlhších v západnej Európe.

Linky

Na Northern Line (vetva Bank) sa stanica nachádza medzi stanicami King's Cross St. Pancras a Old Street.
Bats (Landes)

Poloha

Obec má rozlohu 7,35 km². Najvyšší bod je položený 148 m n. m. a najnižší bod 69 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poles Apart

Text

Podľa textárky a Gilmourovej manželky sa v prvej strofe hovorí o niekdajšom lídrovi a gitaristovi skupiny, Sydovi Barrettovi, v druhej strofe taktiež o bývalom lídrovi a basgitaristovi, Rogerovi Watersovi. Navyše druhá strofa začína slovami „Hey you“, ktoré odkazujú na skladbu, ktorú zložil samotný Waters a nachádza sa na albume The Wall (názov skladby: Hey You).
Saran

Poloha

Obec má rozlohu 19,65 km². Najvyšší bod je položený 137 m n. m. a najnižší bod 108 m n. m.

Obyvateľstvo

Počet obyvateľov obce je 15 200 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Asteropaios (mytológia)

Asteropaios (starogr. Ἀστεροπαος – Asteropaios) je v gréckej mytológii syn Pélegóna, syna riečneho boha Axia a Periboie.
Asteropaios bol syn Pélegóna a vnuk riečneho boha Axia a Periboie, najstaršej dcéry Akessamena, kráľa Pierie. Po útoku Achájcov na Tróju sa Asteropaios zapojil do trójskej vojny ako spojenec trójskeho kráľa Priama.
Asteropaios je postavou Homérovej Iliady. V dvanástom speve, počas trójskeho útoku na achájske hradby, pod velením trójskeho princa Hektora, Asteropaios velí ich spojencom Paionom bojujúcim po boku lýkijských vojenských oddielov, vedených Glaukom a Sarpedónom. Pevné hradby vybudované z kameňov ich spoločnému náporu nakoniec nevydržali a vojsko spojencov preniklo do achájskeho tábora.
Keď neskôr achájsky hrdina Achilles zatlačil Trójanov až k rieke Skamandros, kde ich potom nemilosrdne vraždil, odvážny Asteropaios sa s ním pustil do boja. Asteropaios, ktorý ovládal vynikajúco hod oboma rukami, hodil po Achillovi súčasne dva oštepy. Prvý oštep zasiahol Achillov štít, zatiaľ čo druhý ho zasiahol do pravého predlaktia odkiaľ mu vytryskla krv. Asteropaios bol jediný bojovník, ktorý dokázal v boji spôsobiť Achilleovi krvavé zranenie. Avšak Achillea aj tak zabiť nedokázal a sám sa stal jeho obeťou, keď bol prebodnutý mečom.
Na pohrebných hrách, ktoré sa konali na počesť hrdinu Patrokla, Achilles daroval Asteropaiovu zbroj z bronzu a lesklého cínu víťazovi súťaže v zápase s oštepom.
Nabas

Poloha

Obec má rozlohu 6,4 km². Najvyšší bod je položený 216 m n. m. a najnižší bod 78 m n. m.

Obyvateľstvo

Počet obyvateľov obce je 123 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
AS Livorno Calcio

História

Klub bol založený v roku 1915 ako U.S. Livorno. V nadstavbovej fáze talianskej ligy v sezóne 1919/20 skončilo Livorno druhé hneď za majstrovským Interom. Druhé miesto v Sérii A zaznamenalo Livorno v sezóne 1942/43. V roku 1949 však Livorno Sériu A opustilo. Postupne vypadlo až do Série C. V 90-tych rokoch klub zostúpil dokonca o niekoľko kategórii. Do Série C2 sa vrátil až v roku 1997. V Sérii B bol opäť v roku 2001. Po sezóne 2003/04 postúpilo Livorno do Série A. Od poslednej účasti v najvyššej súťaži tak klub delilo 55 rokov. V sezóne 2006/07 sa Livorno prebojovalo do európskych pohárov po prvýkrát v jeho histórii. V roku 2008 však zo Série A vypadlo, no hneď v nasledujúcom ročníku opäť postúpilo späť. V roku 2010 však nasledoval opäť zostup do Série B.
Saint-Alexandre (Gard)

Poloha

Obec má rozlohu 12,87 km². Najvyšší bod je položený 270 m n. m. a najnižší bod 34 m n. m.

Obyvateľstvo

Počet obyvateľov obce je 1 101 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Biokúpalisko Sninské rybníky

Poloha

Nachádza sa v regióne Horný Zemplín, na okraji mesta Snina, približne 3 km od jeho centra, v areáli RO Sninské rybníky v doline potoka Bystrá.
Leží v krásnej prírode medzi stromami, v nadmorskej výške 275 m n. m. obklopené Vihorlatskými vrchmi s cyklotrasami a turistickými chodníkmi. V jeho blízkosti sa nachádza východiskový bod pešej turistickej trasy, vyznačenej  modrou turistickou značkou na obľúbený Sninský kameň (1 006,0 m n. m.), odkiaľ je možné pokračovať k najväčšiemu zahradenému sopečnému jazeru na Slovensku – Morskému oku. Tieto prírodné výtvory sú súčasťou územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy a staré bukové lesy Nemecka (angl. Primeval Beech Forests of the Carpathians and the Ancient Beech Forests of Germany). Dôvodom boli zachovalé bukové pralesy s vyše 240-ročnými exemplármi.

Areál kúpaliska

Areál pozostáva z kúpaliska s troma hĺbkovými pásmami – priestor pre malé deti (hĺbka 0,05 m - 0,4 m), časť pre neplavcov (hĺbka 1,1 m - 1,5 m) a plavecká časť (hĺbka 2,0 m - 3,5 m), ktorá je od neplaveckej oddelená mólom, zo zatrávnených plôch na oddych a zo samotného bazéna slúžiaceho na filtráciu a čistenie vody.
K dispozícii je moderné detské ihrisko z drevených prvkov, exteriérové fitnes zariadenia, 4 volejbalové ihriská, tenisové a multifunkčné ihrisko, 3 stolnotenisové stoly, nafukovací futbal, maxišach, stolný futbal a ruské kolky. Z atrakcií možno spomenúť 30-metrový tobogan, tri päťmetrové šmykľavky, detskú šmykľavku, vodnú hojdačku a vodnú pištoľ.
Návštevníkom sú ponúkané stravovacie a ubytovacie služby. Nachádzajú sa tu bufety a sociálne zariadenia, k dispozícii sú aj uzamykateľné skrinky na odloženie osobných vecí a nechýba možnosť požičania ležadla.
V letných mesiacoch sa konajú v blízkosti bio kúpaliska, v areáli RO Sninské rybníky viaceré známe hudobné festivaly, ako Podvihorlatský folklórny festival, Farfest Snina či najznámejší z nich Rock pod Kameňom – Snina Open Air Festival.

Biotop

Napustenie biotopu je napojené z prírodného zdroja vodného toku Bystrá.
Voda je čistená prírodným spôsobom – bez chemikálií. Voda z bazéna na kúpanie je prečerpávaná do vedľajšieho čistiaceho bazéna, kde je vysadených desať druhov vodných rastlín, ktoré sa starajú o čistenie vody likvidovaním nečistôt (spôsobom že sa nimi živia) vyplavujúcich sa z ľudského tela. Rastlinám sa lepšie darí, čím viac ľudí sa kúpe.
Tento systém má svoje výhody. V čistiacom bazéne je plytká voda, ktorú skôr zohreje slnko, preto do bazéna prúdi príjemne teplá voda, bez chemikálií, ktorá je vhodná pre tých, ktorí trpia alergickými reakciami na chemické dezinfekčné prostriedky.
Globalizácia

História

Znakom globalizácie je aj „zrútenie“ času a priestoru. Tento jav je najlepšie opísaný v teórií „veľkej dediny“ od Marshalla McLuhana v diele Gutenberg Galaxy (1962). Podľa McLuhana okamžitá komunikácia zničí geografickú rovnováhu a vytvorí „veľkú dedinu“. Termín "globalizácia" bol spopularizovaný Theodorom Levittom profesorom Harvardovej univerzity. Levitt tento termín použil ako prvý v spojení s ekonomikou. Stalo sa tak v roku 1983.

Globalizácia v obchode

Základným impulzom pre začiatok globalizácie bola revolúcia v doprave v polovici 20. storočia. Pomocou rýchlejšej a sofistikovanejšej dopravy mohli firmy uzavierať obchody nielen s lokálnymi partnermi, ale aj s partnermi na opačnej strane Zeme. Priekopníkom globalizácie boli Spojené štáty americké, kde miestne spoločnosti v 60. rokoch expandovali na európske trhy. Dôsledkom toho bolo, že Američania sa museli čiastočne prispôsobiť európskemu zákazníkovi a naopak. Stykom dvoch kultúr sa zmenil spôsob výroby a predaja. Tieto zmeny niektorí označili ako prínos, iní sa s tým nikdy nezmierili. Do globalizácie sa neskôr zapojili aj ďalšie krajiny. V 70. rokoch, keď nastal prudký rozvoj japonskej ekonomiky sa jej tovary rozšírili do všetkých krajín. V USA a Európe tak boli následkom konkurenčného boja zredukované niektoré priemyselné odvetvia. Ich miesto zaujali japonské firmy s ich spôsobom výroby. Tieto procesy prebiehali aj v 80. a 90. rokoch a prebiehajú naďalej.

Globalizácia v kultúre

Hlavnými centrami globalizácie sú vždy veľké mestá, kde sa za posledných 40 rokov kultúrne rozdiely zmenšovali. Týmto mestám (napr. Berlín, Londýn, New York) sa hovorí taviace kotle (z anglického melting pot). Súčasťou globalizácie je aj prisťahovalectvo, tak v Európe (Turci, Alžírčania, Číňania), ako aj v Severnej Amerike (hlavne v USA Mexičania a Portorikánci) a v krajinách na Arabskom polostrove (Indovia, Pakistanci). Globalizácia sa najviac prejavuje vo vyspelých oblastiach, tam kde je vysoká kúpna sila a rozvinutá a intenzívna doprava.

Globalizácia vo svetovej ekonomike

Globalizáciou sa v skratke nazýva teória globálneho ekonomického rastu (pozri Rozvojová politika), podľa ktorej rozvoj vyspelých krajín spôsobuje aj zvýšenie životnej úrovne a zmiernenie chudoby v rozvojových krajinách. Na druhej strane odporcovia globalizácie tvrdia, že rozdiely sa prehlbujú a vyspelé krajiny musia podporovať miestne drobné podnikanie v krajinách tretieho sveta. Taktiež musia zmenšovať ekologické dopady priemyslu v rozvojových krajinách, ktoré ich situáciu zhoršujú.

Zápory globalizácie

Proces globalizácie so sebou prináša aj rôzne problémy. Jedným z nich je napríklad veľká odlišnosť kultúr, ktorá vedie k nestabilite v niektorých krajinách. Typickým príkladom sú krajiny západnej Európy, kde často dochádza k nepokojom.
Tento problém môže mať ale aj opačný charakter, napríklad v arabským krajinách, kde preniká západná globalizovaná kultúra a mení tak konzervatívnu islamskú spoločnosť.
Budmerice

Osobnosti

Narodil sa tu Rudolf Fabry - slovenský básnik, novinár a kolážista.
Narodil sa tu Juraj Holček - rímskokatolícky kňaz, národnokultúrny pracovník, včelár.

Budmerické divadlo

V roku 2012 sa obnovila tradícia ochotníckeho divadla v obci. Divadlo zastrešuje občianske združenie Kasiopea. Divadlo prezentuje hlavne autorské hry Marcela Olšu. Napr. Jak sa Budmerice stali hl. mestom Slovenska I a II, Hra na princeznú, Kým kohút nezakotkodáka... 
Kasiopea je organizátorom celoslovenskej divadelnej prehliadky Kasiopeafest, ktorá sa koná v areáli kaštieľa v Budmericiach. V roku 2013 sa prezentovalo na festivale 13 divadiel z celého Slovenska a v roku 2014 až 17. 
Projekt je zameraný na kultúrno-umeleckú prezentáciu divadelných súborov s cieľom osloviť čo najširšie spektrum obyvateľov a návštevníkov a vzájomnú výmenu skúseností divadiel z mnohých častí Slovenska navzájom.
La Bosse (Sarthe)

Poloha

Obec má rozlohu 10,75 km². Najvyšší bod je položený 176 m n. m. a najnižší bod 100 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Priehybka (sedlo)

Polohopis

Nachádza sa v centrálnej časti podcelku, v časti Priehyba. Sedlom vedie spojnica horehronskej Heľpy s liptovskou dolinou Dikula a Ipoltica. Západným smerom leží mohutná Veľká Vápenica (1 691 m n. m.), východným smerom pokračuje hrebeň menej výrazným terénom.

Prístup

Sedlo leží nad Heľpou, z ktorej vedie najkratší prístup po  modrej značke. Tá pokračuje údolím Dikula a Ipoltica až k vodnej nádrži Čierny Váh. Hlavným hrebeňom vedie  červeno značená Cesta hrdinov SNP.
Odev

Odev alebo oblečenie je súhrn predmetov z rozličného materiálu, ktoré slúžia na ochranu a ozdobu ľudského tela.
Okrem ochrannej funkcie, má odev aj rad kultúrnych a sociálnych funkcií. V spôsobe obliekania sa prejavuje ľudská individualita, spoločenská pozícia ale aj pohlavie človeka. Niekedy je typ oblečenia rozlišujúcim znakom ľudských zamestnaní ako uniforma polície alebo armády, prípadne identifikuje ľudí rovnakého politického či náboženského zmýšľania. V mnohých spoločenstvách, normy obliekania odrážajú štandardy skromnosti, náboženstva, pohlavie a sociálny status. Oblečenie môže tiež fungovať ako forma skrášľovania a je výrazom osobného vkusu alebo štýlu.
Stály seminár Integrácia

Stály seminár Integrácia (skratka SSI) je stály seminár založený v druhej polovici 80. rokov 20. storočia na Univerzite Komenského v Bratislave Jozefom Piačkom.
Stály seminár Integrácia nadviazal na filozoficky, metodologicky a kulturologicky progresívne prvky Bratislavskej filozofickej a metodologickej školy. Práce SSI sa zúčastňujú vysokoškolskí poslucháči, ašpiranti, vedeckí a kultúrni pracovníci ako aj pedagógovia rôznych odborností a zameraní s cieľom odovzdávať výsledky svojej práce ostatným účastníkom seminára tak, aby ich mohli hneď a efektívne zapojiť do riešenia svojich vlastných filozofických, metodologických a špecialnovedných problémov, alebo do riešenia problémov svojej odbornej, alebo umeleckej praxe. S týmto cieľom SSI vyvinul osobitnú techniku kolektívnej práce zvanej meditácia nahlas.
Na pôde SSI sa zrodil synkriticizmus.
Barcy

Poloha

Obec má rozlohu 6,95 km². Najvyšší bod je položený 160 m n. m. a najnižší bod 86 m n. m.

Obyvateľstvo

Počet obyvateľov obce je 249 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vic-sur-Cère (obec)

Poloha

Obec má rozlohu 29,37 km². Najvyšší bod je položený 1 262 m n. m. a najnižší bod 652 m n. m.

Obyvateľstvo

Počet obyvateľov obce je 1 976 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montreuil (Eure-et-Loir)

Poloha

Obec má rozlohu 6,21 km². Najvyšší bod je položený 135 m n. m. a najnižší bod 68 m n. m.

Obyvateľstvo

Počet obyvateľov obce je 506 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Game Freak

Dejiny

Game Freak začal ako magazín o videohrách v 80. rokoch 20. storočia.  Satoši Tadžiri písal články a Ken Sugimori ich ilustroval.
26. apríla 1989 založili spoločnosť Game Freak ako vývojára hier. Na založení štúdia sa už podielal aj Džuniči Masuda (skladateľ hudby pre hry štúdia).
V roku 1996 štúdio vydalo hru Pokémon (Pocket Monster) inšpirovanú Tadžirovým detstvom a jeho záľubou v chytaní chrobákov. Hry Pokémon Red a Blue boli jedny z prvých ktoré využili funkciu prepojenia Game Boyov a podporili predaj samotnej konzoly.

Akvizície

V októbri roku 2015 Game Freak odkúpil Koa Games, vývojára mobilných hier.

Vzťah s Nintendom

Aj napriek tomu, že spoločnosť Game Freak väčšinu hier vydáva pre Nintendo, nie je nimi vlastnená - je to nezávislý vývojár hier pre Nintendo. Avšak, Nintendo vlastní tretinu Pokémon spolu s Game Freak a Creatures. Pokémon je vlastnené spoločnosťou The Pokémon Company v ktorej majú Game Freak, Nintendo, a Creatures svoj podiel.
Satoru Iwata bol pôvodne zamestnanec Game Freak (neskôr aj prezidentom) než sa stal prezidentom Nintenda.
Oscar Cullmann

Život

Oscar Cullmann vyštudoval klasickú filológiu a evanjelickú teológiu na Štrasburskej univerzite.
V rokoch 1938 až 1972 vyučoval na Bazilejskej univerzite ranokresťanské dejiny a Nový zákon, v rokoch 1968 až 1972 bol dokonca rektorom tejto univerzity.
Od roku 1948 bol postupne hosťujúcim profesorom na parížskych univerzitách Ecole des Hautes Etudes, Faculté des Lettres (Sorbonna), Faculté libre de Théologe protestante.
Od roku 1972 bol síce formálne v penzii, no zakrátko odišiel na študijný pobyt do jeruzalemského Tantur Ecumenical Institute.
V roku 1979 sa stal komandérom Radu čestnej légie Francúzskej republiky.
Cullmanovou prioritnou oblasťou záujmu bola novozákonná exegéza, raná cirkev a problematika vykúpenia (soteriológia). Veľkú pozornosť venoval ekuméne, neúnavne vyzdvihoval hlavne spoločné princípy, na ktorých stoja kresťanské denominácie.
Osobitne sa snažil o dialóg s katolíckou cirkvou, ktorá mu nakoniec tento záujem aj opätovala. Osobne sa stretol s tromi pápežmi – Piom XII., Jánom XXIII. a Pavlom VI. Je potrebné zdôrazniť, že to bolo v dobe, v ktorej ešte neboli bežné takéto oficiálne kontakty medzi konfesiami na najvyššej úrovni.

S pápežom Pavlom VI. ho neskôr spájalo aj osobné priateľstvo. Švajčiarsky teológ Karl Barth sa raz vyjadril, že:
Na pomníku pána Cullmanna bude napísané: "Priateľ troch pápežov."
 Oscar Cullmann bol aktívnym členom Svetovej rady cirkví. Na osobné pozvanie Pápežskej rady pre napomáhanie jednoty kresťanov a jej prezidenta, kardinála Augustína Beu, sa Cullmann mohol zúčastniť ako pozorovateľ aj Druhého vatikánskeho koncilu.
Ku Cullmannovým žiakom patria medzi inými aj Rudolf Bohren, Lukas Vischer, Felix Christ alebo Antonio Ambrosiano.
Nessaja

Vzor

„Nessaja“ je vzorom zo skladby Petra Maffaya „Nessaja“ z jeho detskej grotesky z roku 1983.

Populárna kultúra

Skladba „Nessaja“ vystupovala v úvodných titulkoch filmu Brüno z roku 2009.
Dun-le-Palestel

Poloha

Obec má rozlohu 9,81 km². Najvyšší bod je položený 507 m n. m. a najnižší bod 294 m n. m.

Obyvateľstvo

Počet obyvateľov obce je 1 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pierre-Châtel

Poloha

Obec má rozlohu 11,48 km². Najvyšší bod je položený 1 424 m n. m. a najnižší bod 888 m n. m.

Obyvateľstvo

Počet obyvateľov obce je 1 268 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gourlizon

Poloha

Obec má rozlohu 9,91 km². Najvyšší bod je položený 159 m n. m. a najnižší bod 67 m n. m.

Obyvateľstvo

Počet obyvateľov obce je 866 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Klempa

Klubový hokej

Odchytal šesť extraligových sezón za HK Poprad, od sezóny 1999/2000 hrával za HC Košice.
Pred ročníkom 2002/03 opäť posilnil Poprad, v jeho priebehu ho angažoval v rámci hosťovania ruský klub Molot-Prikamie Perm, hrajúci superligu. Pred ďalšou sezónou sa dohodol s týmto mužstvom na ročnom kontrakte, tím bol v rámci reorganizácie preradený do druhej najvyššej súťaže. Klempa ako hlavný motív uviedol priaznivé finančné podmienky. Od ročníka 2004/05 pôsobil v britskej hokejovej lige (prvý rok v Belfast Giants, druhý v Coventry Blaze).
Pred sezónou 2006/07 podpísal zmluvu s MHK SkiPark Kežmarok, ktorý hral 1. SHL, klubu pomohol k víťazstvu v súťaži a tým i postupu do slovenskej extraligy, keď v play-off zaznamenal úspešnosť 94,9 %.

Reprezentácia

Zúčastnil sa MS 1996 ako tretí brankár, v žiadnom zápase nenastúpil. V slovenskej reprezentácii odchytal jedno stretnutie.